
สำเนารายงานการประชุมสภาองค์การบริหารส่วนตำบลห้วยปริก
สมัยวิสามัญ  สมัยที่  1/2555
ครั้งที่  1/2555 
วันที่  23  พฤษภาคม  2555
ณ  ห้องประชุมสภาองค์การบริหารส่วนตำบลห้วยปริก
ประชุมเวลา  13.00  น.
...........................................................


เมื่อถึงเวลาประชุม  สมาชิกสภาองค์การบริหารส่วนตำบลห้วยปริกได้เข้าห้องประชุม  
นายปราโมทย์  วัฒนพฤกษ์  ประธานสภาองค์การบริหารส่วนตำบลห้วยปริก  ทำหน้าที่ประธานของที่ประชุม  ได้กล่าวเปิดประชุมและที่ประชุมได้มีมติเลือก  นายธวัช    กิมเสาว์  สมาชิกสภาองค์การบริหารส่วนตำบล
ห้วยปริก  หมู่ที่  1  ปฏิบัติหน้าที่เลขานุการสภาองค์การบริหารส่วนตำบล  แทนเลขานุการสภาองค์การบริหารส่วนตำบลที่ติดราชการ
ประธาน


วันนี้เป็นการประชุม  สมัยวิสามัญ  สมัยที่  1  ประจำปี  2555  ครั้งที่  1
ซึ่งมีระเบียบวาระการประชุม  5  วาระด้วยกัน

ระเบียบวาระที่  1

เรื่องที่ประธานแจ้งให้ทราบ
ประธาน


สมาชิกสภาองค์การบริหารส่วนตำบลห้วยปริกและผู้บริหาร  มีวาระการดำรง




ตำแหน่งอีก  3  เดือนเศษ  หากท่านใดจะเล่นการเมืองต่อ  ก็ขอให้ประสบ




ความสำเร็จครับ

ระเบียบวาระที่  2

เรื่องรับรองรายงานการประชุมครั้งที่แล้ว
ที่ประชุม


มีมติรับรองเป็นเอกฉันท์
ระเบียบวาระที่  3

เรื่องขออนุมัติจ่ายขาดเงินสะสมประจำปีงบประมาณ  พ.ศ. 2555
ประธาน


ขอเชิญฝ่ายบริหารชี้แจงครับ
นายก



ตามระเบียบกระทรวงมหาดไทย  ว่าด้วยการรับเงิน  การเบิกจ่ายเงิน  
การฝากเงิน  การเก็บรักษาเงิน  และการตรวจเงินขององค์กรปกครองส่วนท้องถิ่น  พ.ศ. 2547  แก้ไขเพิ่มเติมจนถึงปัจจุบัน  ข้อ  89  องค์กรปกครองส่วนท้องถิ่น อาจจ่ายเงินสะสมได้  โดยได้รับอนุมัติจากสภาท้องถิ่น  ภายใต้เงื่อนไขดังต่อไปนี้
(1) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น  ซึ่งเกี่ยวกับด้านการบริการชุมชนและสังคม  หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น  หรือกิจการที่จัดทำเพื่อบำบัดความเดือดร้อนของประชาชน  ทั้งนี้ต้องเป็นไปตามแผนพัฒนาขององค์กรปกครองส่วนท้องถิ่น  หรือตามที่กฎหมายกำหนด

ตอนนี้  องค์การบริหารส่วนตำบลห้วยปริกมีเงินสะสมทั้งสิ้น  4,515,244.-บาท  และมีความจำเป็นที่จะต้องจ่ายขาดเงินสะสม  เพื่อจัดทำบริการสาธารณะให้แก่ประชาชนในตำบลห้วยปริก
อาศัยอำนาจความ  ข้อ  89  (1)  แห่งระเบียบกระทรวงมหาดไทย  ว่าด้วยการรับเงิน  การเบิกจ่ายเงิน  การฝากเงิน  การเก็บรักษาเงิน  และการตรวจเงินขององค์กรปกครองส่วนท้องถิ่น  พ.ศ. 2547  แก้ไขเพิ่มเติมจนถึงปัจจุบัน  จึงขออนุมัติจ่ายขาดเงินสะสม  จำนวน  1,500,000-บาท  
ดังรายละเอียด  ดังนี้
1.  โครงการก่อสร้างถนนคอนกรีตเสริมเหล็กสายปากช่อง – บ้านนางประทีป  ชูชาติ  หมู่ที่  5  ผิวจราจรกว้าง  4.00  เมตร  ยาว  760  เมตร  หนา  0.15  เมตร  ไหล่ทางกว้าง  0.30  เมตร  งบประมาณ  1,500,000.-บาท  ตามแบบแปลนขององค์การบริหารส่วนตำบลห้วยปริก  ที่  11/2555  
จ่ายจากเงินสะสม  ปรากฏในแผนงานเคหะและชุมชน

ประธาน


ตามที่นายกองค์การบริหารส่วนตำบล  ได้ขออนุมัติจ่ายขาดเงินสะสม




ประจำปี  2555  ต่อสภาองค์การบริหารส่วนตำบลห้วยปริกไปแล้วนั้น




ท่านใดจะอภิปรายบ้าง
ที่ประชุม


ไม่มีท่านใดอภิปราย
ประธาน


เมื่อไม่มีท่านใดขออภิปราย  ดังนั้นผมขอมติที่ประชุม  ท่านใดเห็นชอบให้




จ่ายขาดเงินสะสม  ประจำปีงบประมาณ  พ.ศ. 2555  จำนวน  1,500,000.-บาท




โปรดยกมือ
ที่ประชุม


ยกมือมีมติเป็นเอกฉันท์
ประธาน


เมื่อที่ประชุมเห็นชอบให้จ่ายขาดเงินสะสมแล้ว  ขอให้ฝ่ายบริหารดำเนินการ




ด้วย

ระเบียบวาระที่  4

เรื่องขอความเห็นชอบรับการถ่ายโอนโครงการฝายน้ำล้นคลองกะเปียด
ประธาน


ขอเชิญฝ่ายบริหารชี้แจง
รองนายก  คนที่  2

เรียนท่านประธาน  และสมาชิกสภาองค์การบริหารส่วนตำบลห้วยปริก




ทุกท่าน  ตามที่กรมทรัพยากรน้ำบาดาล  ได้ทำการปรับปรุงซ่อมแซม




ฝายน้ำล้นคลองกะเปียด  หมู่ที่  2  เสร็จแล้วนั้น  และได้โอนฝายน้ำล้นตัวนี้




ให้อยู่ในความดูแลรับผิดชอบขององค์การบริหารส่วนตำบลห้วยปริก  ดังนั้น




จึงต้องขอความเห็นชอบจากสภาองค์การบริหารส่วนตำบลห้วยปริก  ต่อการ




รับการถ่ายโอนครั้งนี้

ประธาน


ตามที่รองนายกองค์การบริหารส่วนตำบล  คนที่  2  ได้ชี้แจงไปแล้ว  ท่านใด




เห็นชอบรับการถ่ายโอนโครงการฝายน้ำล้นคลองกะเปียด  หมู่ที่  2 
โปรดยกมือ

ที่ประชุม


ยกมือมีมติเป็นเอกฉันท์
ระเบียบวาระที่  5

เรื่องอื่น
ประธาน


ท่านใดมีเรื่องอื่นเสนอบ้าง
นายดนุพร    คงสา

เรียนประธาน  ฝ่ายบริหาร  และสมาชิกสภาองค์การบริหารส่วนตำบล




ห้วยปริกทุกท่าน  ผมมีเรื่องที่จะเรียนต่อท่านประธาน  ผ่านไปยังฝ่ายบริหาร




3  เรื่อง





1.  เรื่องรถตักหน้าขุดหลัง  ไม่ทราบว่าจะซ่อมแซมเมื่อไหร่  ตอนนี้




มีความจำเป็นที่จะต้องใช้แล้ว





2.  เรื่องหลุมบ่อ  ตอนนี้ถนนหลายสายเป็นหลุมบ่อ  ซึ่งงบประมาณ




ในการซ่อมแซม  เราก็ตั้งไว้แล้วในข้อบัญญัติงบประมาณรายจ่าย  ขอฝากให้




ฝ่ายบริหารดำเนินการให้ด้วย





3.  เรื่องไฟฟ้าแสงสว่างหลายจุดที่ใช้การไม่ได้  และเป็นจุดที่มีความ




สำคัญ  เช่น  บริเวณสามแยก  สี่แยก  จึงฝากให้ฝ่ายบริหารซ่อมแซมให้ด้วย
นายก



เรื่องรถตักหน้าขุดหลัง  ผมรับทราบแล้ว  และจะดำเนินการต่อไป
นายประเสริฐ    เดชาสิทธิ์
ผมขอแสดงความยินดีกับชาวบ้านหมู่ที่  7  ที่มีระบบประปาใช้ในครัวเรือน
ประธาน


มีท่านใดจะเสนออีก  หากไม่มีแล้ว  ผมขอขอบคุณทุกท่าน  ที่มาร่วมประชุม




กันในวันนี้  บัดนี้ก็หมดเรื่องที่จะประชุมแล้ว  ขอปิดการประชุม

ปิดประชุมเวลา  14.00  น.
      





            (ลงชื่อ)       ธวัช    กิมเสาว์







           (นายธวัช     กิมเสาว์)




          สมาชิกสภาองค์การบริหารส่วนตำบลห้วยปริก  หมู่ที่  1  ปฏิบัติหน้าที่






 เลขานุการสภาองค์การบริหารส่วนตำบล/บันทึก
          (ลงชื่อ)           ปราโมทย์    วัฒนพฤกษ์

              (นายปราโมทย์    วัฒนพฤกษ์)
            ประธานสภาองค์การบริหารส่วนตำบลห้วยปริก
